Oficiālais Vēstnesis L 154 , 30/04/2004 Lpp. 0054 - 0056



Komisijas Lēmums (2004. gada 29. aprīlis), ar ko pielāgo Lēmumu 2003/324/EK attiecībā uz atkāpi no aizlieguma vienas sugas ietvaros pārstrādāt kažokzvērus saskaņā ar Eiropas Parlamenta un Padomes Regulu (EK) Nr. 1774/2002 saistībā ar Igaunijas pievienošanos (izziņots ar dokumenta numuru C(2004) 1632) (Dokuments attiecas uz EEZ) (2004/434/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu, ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 57. panta 1. punktu, tā kā: (1) Attiecībā uz dažiem tiesību aktiem, kas paliek spēkā pēc 2004. gada 1. maija un ir jāpielāgo sakarā ar pievienošanos, vajadzīgie pielāgojumi vai nu nav paredzēti 2003. gada Pievienošanās aktā, vai arī ir paredzēti, bet tiem vajadzīgi turpmāki pielāgojumi. Visi šie pielāgojumi jāpieņem līdz pievienošanās dienai, lai no pievienošanās dienas tos var piemērot. (2) Atbilstoši Pievienošanās akta 57. panta 2. punktam šādi pielāgojumi jāpieņem Komisijai visos gadījumos, kad Komisija ir pieņēmusi sākotnējo tiesību aktu. (3) Eiropas Parlamenta un Padomes 2002. gada 3. oktobra Regula (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam [1], paredz aizliegumu dzīvniekus barot ar pārstrādātām dzīvnieku olbaltumvielām, kas iegūtas no tās pašas sugas dzīvniekiem. Minētā regula arī paredz, ka atkāpes var tikt piešķirtas attiecībā uz kažokzvēriem. (4) Komisijas Lēmumā 2003/324/EK [2] ir norādītas dalībvalstis, kurām atļauts izmantot minēto atkāpi, sugas, kuras var barot ar pārstrādātām dzīvnieku olbaltumvielām, kas iegūtas no tās pašas sugas dzīvniekiem, un noteikumi, saskaņā ar kuriem var veikt barošanu. (5) Igaunija ir iesniegusi pieprasījumu par atkāpi no aizlieguma vienas sugas ietvaros pārstrādāt kažokzvērus un iesniegusi pietiekamu informāciju par barošanas drošības pasākumiem. (6) Tādēļ attiecīgi jāgroza Lēmums 2003/324/EK, IR PIEŅĒMUSI ŠO LĒMUMU. 1. pants Lēmumu 2003/324/EK groza šādi: 1. "Ievērojot Regulas (EK) Nr. 1774/2002 22. panta 2. punktu, Igaunijai un Somijai ir piešķirta atkāpe attiecībā uz šādu kažokzvēru barošanu ar pārstrādātām dzīvnieku olbaltumvielām, kas iegūtas no tās pašas sugas dzīvnieku liemeņiem vai liemeņu daļām:" 2. Regulas 5. pantu aizstāj ar šādu pantu: "5. pants Igaunija un Somija nekavējoties veic pasākumus, kas vajadzīgi, lai izpildītu šo lēmumu, un publicē minētos pasākumus. Dalībvalstis par to tūlīt informē Komisiju." 3. Regulas 7. pantu aizstāj ar šādu pantu: "7. pants Šis lēmums ir adresēts Igaunijas Republikai un Somijas Republikai." 2. pants Šis lēmums stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma spēkā stāšanās dienā un saskaņā ar to. 3. pants Šis lēmums ir adresēts dalībvalstīm. Briselē, 2004. gada 29. aprīlī Komisijas vārdā – Komisijas loceklis David Byrne [1] OV L 273, 10.10.2002., 1. lpp. Regulā jaunākie grozījumi izdarīti ar Komisijas Regulu (EK) Nr. 808/2003 (OV L 117, 13.5.2003., 1. lpp.). [2] OV L 117, 13.5.2003., 37. lpp. --------------------------------------------------